Barcelona interessati li jakkwistaw lill-midfielder ta' Chelsea, Jorginho Barcelona huma interessati li jakkwistaw lill-midfielder ta' Chelsea Jorginho matul it-tieqa tat-trasferimenti tas-sajf. Filwaqt li l-player ta' 29 sena f'xi waqtiet naqas milli jimpressjona fi Stamford Bridge, huwa rriżulta bħala player ewlieni mill-wasla ta' Thomas Tuchel. Il-player internazzjonali tal-Italja deher f'20 mill-25 partita taħt il-gwida ta' Tuchel, indikazzjoni li se jkun imfittex fi Stamford Bridge l-istaġun li ġej. Madankollu, Barcelona huma ħerqana li jiffirmaw lil Jorginho, u potenzjalment jipproponu ftehim ta' skambju parzjali li jkun jinvolvi lil Miralem Pjanic. Il-player ta' 31 sena naqas milli jħalli impatt matul l-ewwel staġun tiegħu fil-Camp Nou, u beda 13-il partita u għamel 15-il dehra bħala sostitut fil-kompetizzjonijiet kollha. B'Jorginho li għad għandu sentejn fil-kuntratt tiegħu, Chelsea mhux probabbli li jikkontemplaw bejgħ sakemm il-player ma jesprimix ix-xewqa li jaffronta sfida ġdida fil-karriera tiegħu.